20 “Sambu Kimfumu ya zulu kele bonso muntu mosi ya kele ti kilanga ya vinu yina basikaka na suka-suka sambu na kubaka bantu ya kisalu sambu bo sala na kilanga na yandi.+2 Ntangu yandi manisaka kuwakana ti bantu ya kisalu nde yandi ta futa bo denari* mosi na kilumbu mosi, yandi tindaka bo na kilanga na yandi ya vinu.3 Ntangu yandi basikaka diaka pene-pene ya ngunga ya tatu,* yandi monaka bantu ya nkaka me telama na zandu kukonda kisalu;4 mpi yandi tubilaka bo nde, ‘Beno mpi, beno kwenda na kilanga ya vinu, mpi mono ta pesa beno konso kima yina me fwana.’5 Ebuna bo kwendaka. Yandi basikaka diaka pene-pene ya ngunga ya sambanu* mpi ya uvwa,* ebuna yandi salaka mutindu mosi.6 Nsuka-nsuka, pene-pene ya ngunga ya 11,* yandi basikaka mpi kutaka bankaka me telama, mpi yandi tubilaka bo nde, ‘Sambu na nki beno me telama awa kilumbu ya mvimba kukonda kisalu?’7 Bo vutulaka nde, ‘Sambu muntu mosi ve me baka beto na kisalu.’ Yandi tubilaka bo nde, ‘Beno mpi, beno kwenda na kilanga ya vinu.’8 “Ntangu nkokila bwaka, munkwa-kilanga ya vinu tubilaka kapita na yandi nde, ‘Binga bantu ya kisalu mpi pesa bo lufutu na bo,+ yantika na bantu ya nsuka mpi sukisa na bantu ya ntete.’9 Ntangu bantu yina yantikaka kisalu na ngunga ya 11 kwisaka, konso muntu bakaka denari* mosi.10 Ebuna ntangu bantu ya ntete kwisaka, bo yindulaka nde bo ta baka mbongo mingi, kansi bo futaka bo mpi kaka denari* mosi.11 Ntangu bo bakaka yo, bo yantikaka kubokutila munkwa-bilanga12 nde, ‘Bantu yai ya nsuka me sala kaka ngunga mosi; kansi nge me futa bo kiteso mosi ti beto bantu me sala kilumbu ya mvimba na nsi ya ntangu ya ngolo!’13 Kansi yandi vutudilaka mosi na kati na bo nde, ‘Mpangi, mono me sala nge mbi ve. Beto wakanaka nde mono ta futa nge denari* mosi, mpidina ve?+14 Baka lufutu na nge mpi kwenda. Mono ke zola kupesa muntu yai ya nsuka lufutu kiteso mosi ti nge.15 Keti mono kele ve ti nswa ya kusadila bima na mono mutindu mono me zola? To keti disu na nge ke lula* sambu mono kele mbote?’*+16 Na mutindu yai, bantu ya nsuka ta vanda bantu ya ntete, mpi bantu ya ntete ta vanda bantu ya nsuka.”+17 Ntangu Yezu vandaka kutombuka na Yeruzalemi, yandi nataka balongoki 12 na lweka, na kingenga, mpi tubilaka bo na nzila nde:+18 “Tala! Beto ke tombuka na Yeruzalemi, mpi bo ta pesa Mwana ya muntu na maboko ya bamfumu ya banganga-nzambi mpi ya bansekudi. Bo ta zengila yandi nkanu ya lufwa,+19 mpi bo ta pesa yandi na bantu ya makanda sambu bo seka yandi, bo bula yandi fimbu, mpi bo fwa yandi na zulu ya nti;+ ebuna na kilumbu ya tatu, yandi ta futumuka.”+20 Ebuna mama ya bana ya Zebedeo+ pusanaka pene-pene ya Yezu ti bana na yandi, yandi fukamaka na ntwala ya Yezu, mpi yandi lombaka yandi kima mosi.+21 Yezu tubilaka yandi nde: “Inki nge ke zola?” Nkento yina vutudilaka yandi nde: “Pesa nsiku nde bana na mono yai zole kuvanda, mosi na diboko na nge ya kitata mpi ya nkaka na diboko na nge ya kimama, na Kimfumu na nge.”+22 Yezu vutulaka nde: “Beno me zaba ve mambu yina beno ke lomba. Keti beno lenda nwa dikopa yina mono ke zola kunwa?”+ Bo tubilaka yandi nde: “Ee, beto lenda.”23 Yandi tubilaka bo nde: “Ya kieleka beno ta nwa dikopa na mono,+ kansi sambu na kuvanda na diboko na mono ya kitata mpi ya kimama, mono ve muntu ke pesaka yo, kansi yo kele sambu na bantu yina Tata na mono me yidikilaka yo.”+24 Ntangu bantumwa ya nkaka kumi waka mambu yina, bo wilaka bampangi yina zole makasi.+25 Kansi Yezu bingaka bo kisika yandi vandaka mpi tubaka nde: “Beno me zaba nde bamfumu ya makanda ke yalaka bantu na kingolo-ngolo mpi bantu ya nene ke songaka nde bo kele ti kiyeka na zulu na bo.+26 Yo fwete vanda ve mutindu yina na kati na beno;+ kansi konso muntu yina ke zola kukuma muntu ya nene na kati na beno fwete vanda nsadi na beno,+27 mpi konso muntu yina ke zola kuvanda muntu ya ntete na kati na beno fwete vanda mpika na beno.+28 Kaka mutindu Mwana ya muntu kwisaka ve sambu bantu kusadila yandi, kansi sambu na kusadila+ mpi kupesa luzingu* na yandi bonso nkudulu sambu na bantu mingi.”+29 Ntangu bo vandaka kubasika na Yeriko, kimvuka mosi ya nene ya bantu landaka yandi.30 Ebuna bifwa-meso zole yina vandaka ya kuvanda na lweka ya nzila waka nde Yezu ke luta na nzila yina mpi bo tubaka na ndinga ya ngolo nde: “Mfumu, Mwana ya Davidi, wila beto mawa!”+31 Kansi kimvuka yina ya bantu nganinaka bo mpi songaka bo na kuvanda pima; ata mpidina bo tubaka na ndinga ya ngolo kuluta nde: “Mfumu, Mwana ya Davidi, wila beto mawa!”32 Yo yina Yezu telamaka, yandi bingaka bo mpi tubaka nde: “Inki beno ke zola nde mono sala sambu na beno?”33 Bo tubilaka yandi nde: “Mfumu, bika nde meso na beto kukanguka.”34 Yezu wilaka bo mawa, ebuna yandi simbaka meso na bo,+ mpi na mbala mosi bo monaka diaka, mpi bo landaka yandi.
kon_Latn